recursal/SuperWikiNEXT-32B huggingface dataset:
**आस्त्राख़ान** (रूसी: Астрахань, अंग्रेज़ी: Astrakhan) रूस के यूरोपीय हिस्से के दक्षिणी भाग में वोल्गा नदी के किनारे स्थित एक शहर है जो रूस के आस्त्राख़ान ओब्लास्त (प्रांत) का प्रशासनिक केंद्र भी है। यह वोल्गा नदी के कैस्पियन सागर में विलय हो जाने वाले स्थान के काफ़ी पास है।

नाम का उच्चारण
--------------

'आस्त्राख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

विवरण
-----

आस्त्राख़ान वोल्गा नदी के नदीमुख (डेल्टा) क्षेत्र में स्थित है और यहाँ स्टर्जन मछलियों और स्थानीय पौधों की भरमार है। इस उपजाऊ इलाक़े में कभी ख़ज़र​ लोगों और सुनहरे उर्दू ख़ानत की राजधानियाँ हुआ करती थीं। १३वीं सदी में यहाँ से गुज़रते यात्रियों ने इस शहर का नाम 'ख़ाचीतरख़ान' (Xacitarxan) बताया। सन् १३९५ में तैमूर ने इस शहर पर हमला करके इसे पूरी तरह जला डाला। आगे १४५९ से १५५६ तक यह ख़ाचीतरख़ान आस्त्राख़ान ख़ानत की राजधानी रहा। १५५६ में रूस के त्सार इवान भयानक (Ivan the Terrible) ने इसपर क़ब्ज़ा कर लिया और एक ऊँची पहाड़ी पर शहर के ऊपर एक क़िला बनाया। १५६९ में उस्मानी साम्राज्य ने शहर को हथियाने के लिए यहाँ कोज़कों की एक फ़ौज भेजी जो हरा दी गई। इसके बाद उस्मानी सुल्तान ने इस शहर पर रूसी नियंत्रण को मान्यता दे दी जिस से रूस इसे विकसित करने में सक्षम हो गया। रूस ने फ़ैसला किया कि इस शहर को पूर्वी देशों से व्यापार करने के लिए विकसित किया जाएगा जिस से बहुत से अर्मेनियाई, ईरानी और भारतीय व्यापारी यहाँ आ बसे और इस शहर की आबादी बहुराष्ट्रीय हो गई। आगे जाकर रूसी साम्राज्य ने इस शहर का प्रयोग मध्य एशिया में अपना विस्तार करने के लिए भी किया।

मौसम
----

आस्त्राख़ान का मौसम स्तेपी क्षेत्र जैसा है - गर्मियों में बहुत गर्म और सर्दियों में काफ़ी सर्द। बारिश कम होती है लेकिन सालभर पड़ती रहती है, जिस से यह इलाक़ा शुष्क नहीं होता। जुलाई में सर्वाधिक तापमान ४१ सेंटीग्रेड तक और फरवरी में न्यूनतम तापमान −३३.८ सेंटीग्रेड तक जा चुका है।

आस्त्राख़ान के कुछ नज़ारे
-------------------------

* १७वीं सदी में आस्त्राख़ान१७वीं सदी में आस्त्राख़ान
* वोल्गा नदी का किनारावोल्गा नदी का किनारा
* आस्त्राख़ान में ट्रामआस्त्राख़ान में ट्राम
* मध्यकालीन भारतीय व्यापारियों का केंद्रमध्यकालीन भारतीय व्यापारियों का केंद्र
* आस्त्राख़ान क्रेमलिन (क़िले) की दीवारआस्त्राख़ान क्रेमलिन (क़िले) की दीवार
* आस्त्राख़ान के मध्यकालीन भारतीय व्यापारियों के केंद्र का रूसी भाषा में स्मारक (Индийское торговое подворье, इन्दिस्कोए तोरगोवोए पोदवोरए)आस्त्राख़ान के मध्यकालीन भारतीय व्यापारियों के केंद्र का रूसी भाषा में स्मारक (Индийское торговое подворье, इन्दिस्कोए तोरगोवोए पोदवोरए)

इन्हें भी देखें
---------------

* ख़ाचीतरख़ान
* वोल्गा नदी
* कोज़ाक

सन्दर्भ
-------

1. ↑  Russia's Steppe Frontier: The Making Of A Colonial Empire, 1500-1800 Archived 2015-04-05 at the Wayback Machine, Michael Khodarkovsky, pp. 28, Indiana University Press, 2005, ISBN 978-0-253-21770-7, *... Moscow began to seek other routes, via newly conquered Astrakhan, to Persia and Central Asia ...*
तुजिया चीन के मध्य के एक क्षेत्र (भूरा रंग) में बोली जाती है
**तुजिया भाषा** (चीनी: 土家语, तुजियायु) मध्य चीन में बसने वाले तुजिया लोगों द्वारा बोले जानी वाली तिब्बती-बर्मी भाषा-परिवार की एक भाषा है। इसकी दो उपभाषाएँ हैं: उत्तरी और दक्षिणी। दोनों ही सुरभेदी भाषाएँ हैं, जिनमें बोलते समय लगाए गए सुर के अनुसार शब्दों का अर्थ अलग होता है। तुजिया ने अपने आस-पड़ोस की भाषाओँ से इतने शब्द लिए हैं की उसका तिब्बत-बर्मी परिवार में आगे ठीक से श्रेणीकरण करना मुमकिन नहीं हो सका है। सन् २००५ की जनगणना में हालांकि तुजिया नसल के ८० लाख लोग गिने गए थे, उनमें से केवल ७०,००० ही तुजिया भाषा को मातृभाषा के रूप में प्रयोग करने वाले पंजीकृत हुए।

लिपि
----

ऐतिहासिक रूप से तुजिया लिखी नहीं जाती थी और उसकी अपनी लिपि नहीं है। कुछ प्राचीन किताबें मिलीं हैं जिनमें तुजिया शब्दों को चीनी लिपि के चित्रलेखों के ज़रिये प्रस्तुत करने की कोशिश की गई है। वर्तमान युग में तुजिया लिखने के लिए रोमन लिपि का इस्तेमाल किया जाता है।

इन्हें भी देखें
---------------

* तुजिया लोग
* तिब्बती-बर्मी भाषाएँ

सन्दर्भ
-------

1. ↑  The Culture of China, The Rosen Publishing Group, 2010, ISBN 978-1-61530-183-6, *... The Tujia people, who refer to themselves as Bizika, are distributed throughout western Hunan ... belongs to the Tibeto-Burman group of Sino-Tibetan languages, and, two dialects, northern and southern, are often distinguished ...*
2. ↑  "Indecipherable Ancient Books Found in Chongqing". मूल से 29 जून 2011 को पुरालेखित. अभिगमन तिथि 29 दिसंबर 2011.
**तुर्वसु** देवयानी और ययाति का द्वितीय पुत्र तथा यदु का छोटा भाई था। पिता को अपना यौवन देने से अस्वीकार करने पर ययाति ने उसे संतानहीन और म्लेच्छ राजा होने का शाप दिश था (महाभारत आदिपर्व ८४)। 

पौराणिक तुर्वसु, वैदिक तुर्वश का परवर्ती रूप माना जाता है जिसका ऋग्वेद में यदु (१.१७४), सुदास (७.१८), इंद्र, दिवोदास (१.३६) और वृची वंतों के साथ अनेक बार उल्लेख हुआ है। उन संदर्भों के आधार पर इसे किसी परवर्ती आर्यकुल और उसके योद्धा नामक दोनों के रूप में स्वीकार किया जाता है। परवर्ती वैदिक साहित्य में तुर्वश पांचालों के सहायक रूप में वर्णित हुए हैं (शतपथ ब्राह्मण १३-५)। अनेक प्रसंगों के आधार पर इस आर्य जाति का उत्तर-पशिचम से कुरु पांचाल तथा भरत के लोगों की राज्यसीमा तक आना सिद्ध होता है। वैदिक तथ पौराणिक उल्लेखों में आर्य जाति तथा आर्यकुल के पूर्वज योद्धा के रूप में तुर्वसु की स्थिति विवादास्पद है। अग्निपुराण के अनुसार द्रुुहयु वंश, तुर्वसु वंश की शाखा थी जो आगे चलकर पौरव कुल में मिल गई। कहा जाता है कि पांड्य तथा चोल आदि राजवंश की स्थापना तुर्वशों ने की थी।

सन्दर्भ ग्रंथ
-------------

* मैकडॉनल : वैदिक इंडेक्स; माइथोलाजी;
* महाभारत (आदि पर्व), हरिवंश पुराण;
* मोनियर विलियम: संस्कृत इंग्लिश डिक्शनरी;
* सिद्धेश्वर शास्त्री वित्राव : भारतवर्षीय प्राचीन चरित्रकोश।
**आंगवांतीबो** (Angwantibo) अफ़्रीका के मुख्य महाद्वीप में मिलने वाला निशाचरी (रात्रि में सक्रीय) नरवानर प्राणी होते हैं। यह नरवानर गण के स्ट्रेपसिराइनी उपगण के लीमरिफ़ोर्मीस अधोगण (इन्फ़ाऑर्डर) के लोरिसिडाए कुल में **आर्कटिसीबस** (Arctocebus) नामक वंश की दो जातियों का साधारण नाम हैं। यह दिखने में पोटो जैसे लगते हैं लेकिन इनका रंग सुनहरा होता है, जिस कारणवश इन्हें **सुनहरा पोटो** (golden potto) भी कहा जाता है। आंगवांतीबो की दोनो जातियाँ - कालाबार आंगवांतीबो और सुनहरा आंगवांतीबो - दोनों मध्य अफ़्रीका में रहते हैं और उनका विस्तार नाइजीरिया और कैमरून से लेकर कांगो लोकतांत्रिक गणतंत्र के उत्तरी भाग तक है।

विवरण
-----

आंगवांतीबो का आकार २२ से ३० सेमी तक का होता है और उनकी कोई पूँछ नहीं होती। वज़न ४०० ग्राम तक ही होता है। उनके बालों का रंग पीला-खाकी या सुनहरा होता है। अन्य लोरिसिडाए वंशों की तुलना में इनका थूथन अधिक चोंचीला होता है और उनके गोल कानों के साथ उन्हें भालू जैसा मुखरूप देता है, जिस वजह से उन्हें जर्मन भाषा में "भालू लीमर" (Bärenmaki) कहा जाता है।

वह अकेला रहना पसंद करते हैं, रात्रि को अधिक सक्रीय होते हैं और वृक्ष विचरणी होते हैं। अधिकतर वे झाड़ और वृक्षों के निचले भागों में समय बिताते हैं। दिन के समय पत्तो में छुपकर सोते हैं। अन्य लोरिसिडाए वंशों की तरह वह धीरे हिलते हैं। इनका भोजन कीट और कभी-कभी फल होते हैं। हिलने के धीरेपन से वह अपने ग्रास के बहुत पास पहुँचकर अचानक उसे पकड़ने में सक्षम हैं।

नर अपना क्षेत्र निर्धारित कर लेते हैं और अपने क्षेत्र में उपस्थित सभी मादाओं के साथ बच्चे जन्मते हैं। मादाएँ १३० दिनों के लिये गर्भ धारण करती हैं और उसके बाद एक ही शिशु जन्मती हैं। जब मादा पेड़ों में घूमती है, शिशु अपनी माँ को पेट पर कस कर पकड़े रखता है। कभी-कभी माँ शिशु को किसी डाल पर छोड़कर खाना ढूंढने निकलती है। जन्म के तीन से चार महीनों के बाद शिशु दूध पीना बंद कर देता है और छह मास बाद अपनी माँ को छोड़ देता है। आठ से दस महीनों में बच्चा पूरी तरह बड़ा हो जाता है। औसत आंगवांतीबो अधिक-से-अधिक १३ वर्षों तक जीते हैं।

इन्हें भी देखें
---------------

* पोटो
* नरवानर गण
* लोरिसिडाए

सन्दर्भ
-------

1. ↑  Estes, R. D. (1991). *The Behavior Guide to African Mammals*. University of California Press. मूल से 26 अप्रैल 2016 को पुरालेखित. अभिगमन तिथि 19 अप्रैल 2016.
**तुम्बा शिल्प-** बस्तर, छत्तीसगढ़ की जनजातियों के द्वारा लौकी पर गर्म लोहे के चाकू से किये गये पारंपरिक चित्रांकन को तुम्बा शिल्प कहते है। 

तुम्बा शिल्प
तुम्बा शिल्प

इतिहास
------

भारत में कृषि के बाद सबसे ज्यादा आय कला जगत से प्राप्त होती है। भारत मे लगभग ८६ लाख गांव है, जिसके हर गांव मै कोई-ना-कोई शिल्प प्रेक्टिस की जाती है, इनमे से तुम्बा शिल्प छत्तीसगढ़ राज्य के बस्तर जिले के कई गांवो में आदिवासी लोगों द्वारा प्रेक्टिस की जाती है, जो उनकी आम जिन्दगी में अहम भुमिका निभाती है। बस्तर की वनवासी संस्कृति में तुम्बा उनकी जीवन यात्रा का हमसफर है। ऐसा माना जाता है कि तुम्बा (लौकी) जो एक प्रकार की सब्जी या फल होता है, का जन्म अर्फिका में हुआ था। पहले लौकी का इस्तेमाल खाने से ज्यादा बर्तन के रूप में किया जाता था। यह लबें आकार के साथ ही कद्दू की तरह गोल आकार का भी होता है। बडी साइज की लौकी को पेड पर लगभग एक साल तक पक्कने अथवा सुखाने के लिए छोड दिया जाता है, इस दौरान लौकी को छेडा नही जाता, अत: बाद मै उसे तोडकर उसकी धुमिल उपरी परत को लोहे के चाकु की सहायता से छील दिया जाता है और अन्दर की मुलायम सामग्री को मुडे हुए चाकु की सहायता से बाहर निकाल दिया जाता है, क्योंकि यह बहुत पतली होती है जो हटाने की प्रक्रिया के दौरान नष्ट हो सकती है। इसके बाद इसे धूप मे सूखने के लिए रख दिया जाता है, सुखने पर विभिन्न प्रकार की पारम्परिक आकृत्तियां और पैटर्न लौकी की सतह पर गर्म लोहे के चाकू की सहायता से तैयार किये जाते है। ये लोग कभी भी लौकी के प्राकृतिक आकार को नही बदलते है। परन्तु ये लोग लौकी पर गर्म लोहे के चाकू से पारंपरिक चित्रांकन कर उसे एक अदभुत कलाकृति मे बदल देते है। लौकी की सतह पर डिजाइन का काम पूरा हो जाने के बाद लौकी को नरम साबुन एवं पानी से धो कर धूप मे सुखा दिया जाता है, सूखने के बाद वेक्स पाँलिश की जाती है जिससे कलाकृति चमक उठती है।

उत्पाद
------

* बर्तन: तुम्बा (लौकी) का प्रयोग पहले बर्तन बनाने मै भी किया जाता था। आज भी भारत देश के कई राज्यों मै तुम्बा से बने बर्तनों का उपयोग किया जाता है, गोल आकार के तुम्बा (लौकी) का प्रयोग आंरभ मे पानी रखने के लिये किया जाता था।

* वाद्य-यंत्र: वाद्य यंत्र एक प्रकार का वातीवादी यंत्र है, जो आदिवासी लोगों द्वारा तुम्बा (लौकी) पर बनाया जाता है। इसका उपयोग धार्मिक स्थलो एवं कार्यों मै किया जाता है। पंश्चिम बंगाल में बाउल लोक गायक द्वारा तुम्बा (लौकी) से बनी डुगडूगी का प्रयोग बाउल लोक गायकी में किया जाता है।

निबंध
-----

1. ↑  Bipin Bihari Sinha (1982). *Society in tribal India*. B.R. Pub. Corp. अभिगमन तिथि 13 जुलाई 2012.
2. ↑  Ram Avtar (1983). *Musical instruments of India: history and development*. Pankaj Publications. अभिगमन तिथि 17 जुलाई 2012.
**तुमसे अच्छा कौन है** 2002 में बनी हिन्दी भाषा की फिल्म है। इसमें नवोदित नकुल कपूर और रति अग्निहोत्री, आरती छाबड़िया, किम शर्मा आदि हैं। इसके गीत बहुत लोकप्रिय रहे थे।

संक्षेप
-------

जैसलमेर में एक गाइड और बस ड्राइवर के रूप में काम करने वाला अर्जुन (नकुल कपूर) हमेशा से एक प्रसिद्ध गायक बनने का सपना देखता है। एक दिन उसकी मुलाक़ात घूमने आई एक लड़की, नैना दीक्षित (आरती छाबड़िया) से होती है, जो उसका गाना सुन कर बहुत उसके गाने से बहुत प्रभावित होती है और उसे मुम्बई में आ कर अपना किस्मत आजमाने को कहती है।

मुंबई आने के बाद वो नैना के घर उसकी बहन अनु और टुकटुक के साथ साथ उनकी माँ (रति अग्निहोत्री) के साथ रहने लगता है। वो नैना के दोस्त, मोंटो (रघुवीर यादव) से मिलता है। वो कई जगह कोशिश करता है पर कोई उसे सुनने को तैयार नहीं होता है। नैना उसे हिट करने के लिए सड़क में एक गाने और नाचने का कार्यक्रम रखने का फैसला करती है। कार्यक्रम के दौरान एक अमीर लकड़ी, बॉबी गुजराल (किम शर्मा) उसके आवाज को सुन लेती है और उसे अपने पिता के कंपनी के हिस्सेदार, सुनील महादेवन से मिलाती है, जब वो उसे लेने से मना कर देता है तो वो अपने पिता से कह कर अपनी खुद की कंपनी बनाने की बात कहती है।

इसके बाद अर्जुन रातो-रात लोकप्रिय हो जाता है, लेकिन इसके बाद भी वो नैना और उसके परिवार को नहीं भूलता है। पर बॉबी चाहती है कि वो सिर्फ उसका ही रहे और किसी का नहीं, पर जल्द ही उसे एहसास हो जाता है कि वो सिर्फ नैना से प्यार करता है। वो ये बर्दाश्त नहीं कर पाती और ख़ुदकुशी करने का फैसला करते हुए अपने कार को तेजी से चला कर पहाड़ के ऊपर से गिरा देती है। कुछ समय बाद अर्जुन को सर्वश्रेष्ठ गायक के रूप में पुरस्कार मिलता है और वो इस पुरस्कार के लिए बॉबी का शुक्रिया अदा करता है। वहीं कार दुर्घटना के बाद मानसिक रूप से अपाहिज, बॉबी उसका कार्यक्रम लाइव देख रही होती है।

मुख्य कलाकार
------------

* नकुल कपूर - अर्जुन सिंह
* आरती छाबड़िया - नैना दीक्षित
* रति अग्निहोत्री - प्रोफेसर दीक्षित
* किम शर्मा - बॉबी गुजराल
* अली असगर - अली
* आदि ईरानी - अमरदीप
* विजू खोटे - इंस्पेक्टर विजय चन्दर
* अनंत महादेवन - सुनील महादेवन
* नवनी परिहार - भागो
* गिरजा शंकर - अर्जुन का भाई
* दलीप ताहिल - गुजराल
* नीरज वोरा - सिद्दिकी
* रघुवीर यादव - मोंटो
* नेहा पेंडसे

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आँख है भरी भरी" (महिला संस्करण) | अलका याज्ञिक | 7:17 |
| 2. | "आँख है भरी भरी" (पुरुष संस्करण) | कुमार सानु | 7:17 |
| 3. | "आप जैसा आप जैसा" | सुखविंदर सिंह | 5:17 |
| 4. | "दिल गया मेरा दिल गया" | सोनू निगम | 5:46 |
| 5. | "दूर वादियों से आ रही" | सोनू निगम | 6:13 |
| 6. | "जो जाम से पीता हूँ" | सोनू निगम, तौसीफ अख्तर | 6:45 |
| 7. | "तुमसे अच्छा कौन है" | तौसीफ अख्तर | 5:04 |
| 8. | "ये उन दिनों की बात है" | सोनू निगम, सारिका कपूर | 6:06 |

सन्दर्भ
-------

1. ↑  "आखिर इस एक्टर के साथ ऐसा क्या हुआ जो पहली हिट फिल्म देने के बाद भी बॉलीवुड का छोड़ा साथ". *जनसत्ता*. 23 अगस्त 2017. मूल से 7 नवंबर 2018 को पुरालेखित. अभिगमन तिथि 6 नवम्बर 2018.

बाहरी कड़ियाँ
-------------

* *तुमसे अच्छा कौन है*  इंटरनेट मूवी डेटाबेस पर
**डार्लिंग्स** वर्ष 2022 की हिन्दी भाषा की फिल्म है। यह आलिया भट्ट, गौरी खान और गौरव वर्मा द्वारा निर्मित है। इसका निर्देशन जसमीत के. रीन ने किया है। फिल्म में आलिया भट्ट, शेफाली शाह, विजय वर्मा और रोशन मैथ्यू मुख्य भूमिका में हैं। इसे 5 अगस्त 2022 को नेटफ्लिक्स पर जारी किया गया था।

कहानी
-----

बदरुनिस्सा 'बदरू' (आलिया भट्ट) और हमजा (विजय वर्मा) एक-दूसरे से बहुत प्यार करते हैं। हमजा को भारतीय रेलवे में टिकट कलेक्टर के रूप में सरकारी नौकरी मिल जाती है। वह शादी करने का फैसला करते हैं। लेकिन बदरू की मां शमशुनिसा (शेफाली शाह) उसकी पसंद से खुश नहीं है। तीन साल बाद बदरू और हमजा के बीच चीजें अच्छी नहीं चल रही हैं। हमजा शराबी हो गया है और अक्सर बदरू को पीटता है। वह चाहता है कि वह उसके अनुसार चले। 

शमशुनिसा अपनी बेटी पर हो रहे ज़ुल्मों के बारे में बहुत अच्छी तरह से जानती है। वह चाहती है कि वह घर लौट आए लेकिन बदरू इस उम्मीद के साथ रहती है कि किसी दिन हमजा बदल जाएगा। बदरू और शमशुनिसा का दोस्त जुल्फी पुलिस में शिकायत करता है कि हमजा अपनी पत्नी को पीटता है। लेकिन पुलिस स्टेशन में हमजा अपनी मीठी-मीठी बातों से बदरू को शिकायत वापस लेने के लिए मना लेता है। घर जाते समय हमजा शमशुनिसा पर हमला कर देता है। बदरू को अब अपनी मां और पति के बीच चयन करना होता है। जिसके बाद वह हमजा को चुनती है। इससे मां और बेटी को एक-दूसरे से संबंध तोड़ने के लिए मजबूर होना पड़ता है।

कुछ दिनों बाद बदरू को उसकी गर्भावस्था के बारे में पता चलता है और वह शमशुनिसा के साथ रिश्ता जोड़ लेती है। लगभग उसी समय हमजा को इंस्पेक्टर जाधव से पता चलता है कि जुल्फी ने उसके खिलाफ शिकायत की है। बदरू को भी इसके बारे में जानकारी है। हमजा को लगता है कि दोनों के बीच चक्कर चल रहा है। वह बदरू को धक्का दे देता है और नीचे गिरा देता है। इससे उसका गर्भपात हो जाता है। अब बदरू हमजा को उसके ही घर में बंधक बनाकर रखने का फैसला करती है। वह उसपर उसी तरह ज़ुल्म करती है जैसे उसने उसके साथ किये थे।

मुख्य कलाकर
-----------

* आलिया भट्ट — बदरुनिस्सा "बदरू" शेख
* शेफाली शाह — शमशुनिसा "शम्शु" अंसारी, बदरू की मां
* विजय वर्मा — हमजा शेख, बदरू का पति
* रोशन मैथ्यू — जुल्फी
* विक्रम प्रताप — मेडिकल स्टोर मालिक अब्दुल
* राजेश शर्मा — कासिम कसाई
* विजय मौर्य — इंस्पेक्टर राजाराम तावड़े
* संतोष जुवेकर — जनार्दन जाधव
* किरण करमरकर — टिकट कलेक्टर दामले, हमजा का बॉस

सन्दर्भ
-------

1. ↑  ताम्रकर, समय. "डार्लिंग्स फिल्म समीक्षा : बिच्छू के लिए मेंढक क्यों बदले अपनी फितरत". *वेबदुनिया*. अभिगमन तिथि 30 जून 2023.
2. ↑  "शाहरुख खान ने दिया था एक्टर विजय वर्मा को मारने का सुझाव? जानिए सच्चाई". *अमर उजाला*. अभिगमन तिथि 30 जून 2023.
3. ↑  "Darlings Movie Review: डार्लिंग्स देखकर कहेंगे फायर हैं आलिया भट्ट, शानदार है कहानी के ट्व‍िस्ट". *आज तक*. 5 अगस्त 2022. अभिगमन तिथि 30 जून 2023.
4. ↑  "Darlings Review: आलिया और शेफाली शाह की दमदार अदाकारी, लेकिन, धीमी रफ्तार बनी 'डार्लिंग्स' की राह का रोड़ा". *अमर उजाला*. अभिगमन तिथि 30 जून 2023.

बाहरी कड़ियाँ
-------------

* *डार्लिंग्स*  इंटरनेट मूवी डेटाबेस पर
'आप' वैदिक संस्कृत में जल के लिए एक शब्द है
**आप** वैदिक संस्कृत में जल के लिए शब्द है। प्राचीन वैदिक संस्कृत जब शास्त्रीय संस्कृत में परिवर्तित हो गई तो यह शब्द केवल बहुवचन रूप में देखा जाने लगा, जो 'आपस' है। इसी शब्द का अवस्ताई भाषा में सजातीय रूप **आपो** और फ़ारसी में रूप **आब** है।

आप और आब
--------

क्योंकि फ़ारसी और संस्कृत दोनों हिन्द-ईरानी भाषा-परिवार की बहने हैं इसलिए इसी का सजातीय शब्द फ़ारसी में 'आब' के रूप में मिलता है जो हिन्दी में बहुत शब्दों में इस्तेमाल होता है, जैसे कि 'पंजाब' (अर्थ: पाँच पानी/नदियाँ), 'गुलाब' (अर्थ: पानी का गुल/फूल), 'आबोहवा' (अर्थ: पानी और हवा) तथा 'आबजौ' (अर्थ:जौ का पानी, यानि बियर)।

उदाहरण
------

वेदों और अन्य हिन्दू धर्म से सम्बंधित ग्रंथों में कई स्थानों पर 'आप' शब्द का प्रयोग होता है। मसलन ऋग्वेद में 'जल देवता' को 'आपो देवता' या 'आपः देवता' बुलाया गया है और 'आपो देवता सूक्त ४७' में कहा गया है कि:

| **वैदिक संस्कृत** | **हिंदी अनुवाद** |
| --- | --- |
| आपः पृणीत भेषजं वरुथं तन्वे ऽ मम।।
ज्योक् च सूर्यं दृशे।। २१।। | हे आप (जल), मेरे शरीर में रक्षक औषधियों को स्थित करें।।
ताकि मैं लम्बे काल तक सूर्य देवता के दर्शन करता रहूँ।। |

अन्य शब्दों की उत्पत्ति में
---------------------------

'आप' और इसके 'अप' रूप का प्रयोग संस्कृत के कई अन्य शब्दों को बनाने के लिए भी हुआ है। उदाहरण के लिए 'अब्ज' शब्द कमल के फूल के लिए और शंख के लिए भी, प्रयोग होता है (अप+ज = पानी में जन्मा हुआ)। इसी तरह 'अप्सरा' का अर्थ 'पानी (अप) का झाग/मूल (सार)' से आया है क्योंकि अप्सराएँ पानी और जलग्रस्त बादलों से उत्पन्न हुई समझी जाती थीं।

इन्हें भी देखें
---------------

* वैदिक संस्कृत
* दोआब

सन्दर्भ
-------

1. ↑  वेदों में जल-सूक्त Archived 2012-10-25 at the Wayback Machine, महेश कुमार मिश्र ‘मधुकर’, India Water Portal, Accessed: 19 अक्टूबर 2012
2. ↑  अब्ज - शब्द का अर्थ[*मृत कड़ियाँ*], pustak.org, Accessed: 19 अक्टूबर 2012, *... अब्ज, पुं० [सं० अप्√जन् (उत्पत्ति)+ड] १. जल से उत्पन्न वस्तु। २. कमल। ३. शंख। ...*
3. ↑  Annales and antiquities of Rajasthan, James Tod, pp. 561, Smith, 1829, *... Apsara, because born from the froth or essence, 'sara', of the waters, 'ap' ...*
इन्द्र विद्यावाचस्पति द्वारा रचित कुछ पुस्तकें
**इन्द्र विद्यावाचस्पति** (1889-1960), कुशल पत्रकार, गंभीर विचारक, एवं इतिहासवेत्ता थे। वे स्वामी श्रद्धानन्द के पुत्र थे।
सन १९५२ से १९५८ तक वे राज्यसभा के सदस्य भी रहे।

जीवनी
-----

इन्द्र विद्यावाचस्पति का जन्म ९ नवम्बर सन् १८८९ को पंजाब के जालन्धर जिले के नवां शहर में हुआ था। उनकी शिक्षा-दीक्षा गुरुकुल कांगड़ी में हुई। अध्ययन के समय ही उन्हें सद्धर्म प्रचारक के सम्पादन का मौका मिला। यहीं से उनकी प्रवृति पत्रकारिता की ओर गयी। अपने जीवनकाल में उन्होने *विजय*, *वीर अर्जुन* तथा *जनसत्ता* का सम्पादन किया। 'विजय' दिल्ली से प्रकाशित होने वाला पहला हिन्दी समाचार पत्र था। इनका देहावसान २३ अगस्त सन् १९६० को दिल्ली में हुआ।

इन्द्र जी ने शिक्षा तथा साहित्य सृजन के क्षेत्र में महत्वपूर्ण भूमिका निभायी। शिक्षा के क्षेत्र में उनका सबसे महत्वपूर्ण योगदान गुरुकुल कांगड़ी का संचालन एवं मार्गदर्शन है। इस विश्वविद्यालय के कुलाधिपति के रूप में कार्य करते हुए उन्होने गुरुकुल की उपाधियों को केन्द्र एवं राज्य सरकारों से मान्यता प्रदान कराने का स्तुत्य एवं सफल कार्य किया। गुरुकुल में हिन्दी माध्यम से तकनीकी विषयों की शिक्षण की व्यवस्था करके इन्होंने हिन्दी की अमूल्य सेवा की।

कृतियाँ
-------

ये इतिहास के गम्भीर अध्येता थे। अत: इनकी इतिहास-विषयक रचनाएं अत्यन्त प्रामाणिक एवं उच्च श्रेणी की मानी गयीं हैं। 'भारत में ब्रिटिश साम्राज्य का उदय और अन्त', 'मुगल साम्राज्य का क्षय और उसके कारण', 'मराठों का इतिहास' उनकी सर्वप्रसिद्ध रचनाएँ हैं।

धार्मिक एवं सांस्कृतिक क्रितियों में 'आर्यसमाज का इतिहास', 'उपनिषदों की भूमिका' तथा 'संस्कृत्ति का प्रवाह' उल्लेखनीय हैं। 'शाह आलम की आँखें' प्रतिनिधि ऐतिहासिक उपन्यास है तो 'नैपोलियन बोनापार्ट की जीवनी', 'महर्षि दयानन्द का जीवन-चरित' उल्लेखनीय जीवन-ग्रन्थ हैं।

इन्द्र जी का भाषा पर पूरा अधिकार था। इनकी शैली में सहज प्रवाह है। वस्तुस्थिति का मार्मिक चित्रण करने की अद्भुत क्षमता है। इनकी कृतियाँ हिन्दी का गौरव हैं।

सन्दर्भ
-------

1. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). Rajya Sabha. मूल (PDF) से 28 मार्च 2019 को पुरालेखित. अभिगमन तिथि 5 April 2018.
2. ↑  India. Parliament. Rajya Sabha (2003). *Rajya Sabha Members: Biographical Sketches, 1952-2003*. Rajya Sabha Secretariat. पृ॰ 137. अभिगमन तिथि 28 March 2019.
3. ↑  Sir Stanley Reed (1957). *The Times of India Directory and Year Book Including Who's who*. Times of India Press. पृ॰ 982. अभिगमन तिथि 28 March 2019.
4. ↑  India. Parliament. Rajya Sabha (1955). *Who's who*. Rajya Sabha Secretariat. पृ॰ 79. अभिगमन तिथि 28 March 2019.

बाहरी कड़ियाँ
-------------

* प्रो इन्द्र का व्यक्तित्व एवं कृतित्व
* हिन्दी साहित्य का इतिहास (गूगल पुस्तक ; लेखक - श्यामसुन्दर कपूर)
ब्रिटेन का शासक।**डंकन २** स्कोटलन्ड का महाराजा था।वह मलकोम ३ का पुत्र था।

### जीवन वृत्त

डंकन की माता की ओरक्नेयिंगा सगा थी -ऐसे माना जाता है जो मलकोम और इंगिभोर्ग की शादी को साबित करता है।डंकन २ को अपने दादा डंकन १ से मिला था।इंगिभोर्ग का उल्लेख किसी भी लेख में नहीं हुआ।शायद वह एक उपस्त्रि थी या उनकी शादी को चर्च की अनुमती नहीं मिली होगी।विल्लियम मलमेसबर्ग डंकन को अवैध कहता था।लेकिन ऐसे कोई स्रोत नहीं है जिसमें डंकन को शाही उत्तराधिकार से निकाल दे जाना का उल्लेख हो।१०७२ में डंकन को विल्लियम थ कोन्क्वरर का ज़ामीन बनाकर दिया गया था।मालकोम और विल्लियम के बीच कुछ संघर्ष तब चल रहा था। घसपैठ कर रहे नोर्मन्स से डरकर शाही परिवार का शेष सदस्य स्कोटलेन्ड केलिए पलायन किया।एडगर ने विल्लियम से संघर्ष के वक्त मालकोम की मदद माँगा।मालकोम और एडगर की बहन मारगरिट की शादी से यह संबंध और ढृढ हो गया।डंकन विल्लियम १ का एंग्लो इंडियन कोर्ट में अपने मेज़बान के सहन-रहन को समझकर बडा हुआ था।विल्लियम १ की मृत्यु के बाद रोबेर्ट करतोसे नोर्मान्डी का शासक बना।रोबेर्ट ने फ्लोरन्स ओफ वोरसेसटर के द्वारा डंकन को मुक्त कर दिया।लेकिन डंकन का पिता को तब तक दस बेटे हो चुके थे। मालकोम ३ डंकन को वापस लाने का कोई प्रयास नहीं कर रहा था।*'बाटिल ओफ आल्नविक '* में मालकोम की मृत्यु हुई।

**शादी**

डंकन ने नोर्त्रुबिया की एतेलरडा से शादी किया।उनके एक ही पुत्र है जिसका नाम विल्लियम फिट्स डंकन है।

**शासन और मृत्यु**

डंकने ने अपनी सेना लेकर स्कोटलेंड पर आक्रमण किया।युद्ध जून पर आरंभ हुआ और डंकन की जीत हुई।
**आपद्धर्म** (=आपद्+धर्म) का अर्थ है संकट काल में अपनाया जाने वाला धर्म, विशेष परिस्थितियों में अपनाया जाने वाला धर्म। महाभारत के शान्ति पर्व इसी नाम से एक उपपर्व है।

आपद्धर्म के सम्बन्ध में एक रोचक कथा छांदोग्य उपनिषद में है। यह कथा 'उषस्ति की कथा'नाम से जानी जाती है।

उषस्ति नाम के एक व्यक्ति के गाँव में अकाल पड़ा। दो दिन तक उसको खाने को कुछ नहीं मिला। वह दूसरे गाँव की ओर चला, वहाँ भी वैसी ही परिस्थिति थी। निराश होकर वह और आगे बढ़ा। उसने देखा कि एक पेड़ के नीचे बैठकर एक व्यक्ति कुछ खा रहा है। वस्तुत: वह चाट रहा था। उषस्ति उसके पास गया और पूछा कि ‘क्या खा रहे हो?’ उसने उत्तर दिया, ‘उड़द खा रहा हूँ।’ उषस्ति ने कहा, ‘मुझे उसमें से थोड़ा दो ना। मैं दो दिन से भूखा हूँ।’ वह व्यक्ति बोला, ‘अवश्य देता किन्तु ये सब जूठे हो गये है।’ उस पर उषस्ति बोला, ‘जूठे ही सही, मुझे थोडे दे दो।’ उस व्यक्ति ने एक पत्ते पर थोडे उड़द उषस्ति को दिये। पास में पानी से युक्त मिट्टी का छोटा सा बर्तन था। उसे मूँह लगाकर वह पानी पिया और थोड़ा पानी उषस्ति के लिये रख दिया। किन्तु उडद खाना पूर्ण होने के बाद उषस्ति ने पत्ता फेंक दिया और हाथ झटककर जाने लगा। तो उस व्यक्ति ने कहा, ‘महाशय, पानी पी के जाओ ना’। तब उषस्ति बोला, ‘मैं जूठा पानी नहीं पीता।’ तब वह व्यक्ति बोला, ‘जूठे उड़द खाते हो, तो जूठा पानी क्यौं नहीं चलता।’ तब उषस्ति ने कहा ‘मैं जूठे उड़द नहीं खाता तो मर जाता। अब मुझ में कुछ जान आयी है। कहीं आसपास झरना होगा तो देखता हूँ।’ जूठे उड़द खाना यह आपद्धर्म है। आपद्धर्म को नियमित धर्म नहीं बनाना चाहिये।
*यह लेख जालपन्नों के फीड से सम्बन्ध रखने वाले आर एस एस के बारे में है। अन्य प्रयोग हेतु आर एस एस देखें।* 

  

**आर.एस.एस** रियली सिम्पल सिन्डिकेशन हेतु प्रयुक्त अंग्रेज़ी आदिवर्णिक शब्द है। यह दरअसल वेब पन्नों की फीड के प्रचलित प्रारुपों का एक समूह (फेमिली) है, अर्थात् आर एस एस के नाम से कई प्रकार के वेब-फीड प्रचलन में हैं। यह उन जाल पृष्ठों के लिये काम का है जो जल्दी-जल्दी बदलते रहते हैं, मसलन ब्लॉग, समाचार, आदि)। इसके उपयोग से ऐसे वेब पन्नों में होने वाले परिवर्तनों पर स्वचलित तरीके से नज़र रखी जा सकती है।

आर एस एस फीड को पढ़ने व प्राप्त करने हेतु जो साफ्टवेयर प्रयोग में लाये जाते हैं उन्हें एग्रीगेटर कहा जाता है। एग्रीगेटर को **आर एस एस रीडर**, **न्यूज़ रीडर**, **फीड रीडर** जैसे अन्य अनेक नामों से भी जाना जाता है।

इन्हें भी देखें
---------------

* एग्रीगेटर
* फीड एग्रीगेटर्स की सूची
* क्षमल फीड

### वैशिष्टीकरण (Specifications)

* RSS 0.90 Specification
* RSS 0.91 Specification
* RSS 1.0 Specifications (RDF Site Summary 1.0) Modules
* RSS 2.0 Specification by Dave Winer
* RSS 2.0 (2.0.10) specification by the RSS Advisory Board
* Draft Microsoft specification for Simple Sharing Extensions to RSS (See Wikipedia article)

### परीक्षक (Validators)

* W3.org validation service

### आलेख

* असाधारण है रियली सिंपल सिंडिकेशन
* आर.एस.एस. फीड (RSS Feed) क्या बला है?
* आर एस एस से परिचय[*मृत कड़ियाँ*]
* ये फीड क्या है?
बार्क ऑफ दांते: यूजीन डेलाक्रोइक्स द्वारा
**इन्फर्नो** महान इतालवी कवि दांते की महान कृति डिवाइन कॉमेडी का प्रथम भाग है। इसमें उन्होंने नर्क के यूरोपीय मान्यता के बारे में विवरण दिया है। उन्होंने इसके लिए वर्जिल की सहायता ली है। कविता में, नरक को पृथ्वी के भीतर स्थित पीड़ा के नौ संकेंद्रित वृत्त के रूप में दर्शाया गया है; यह "उन लोगों का क्षेत्र" है, जिन्होंने सर्वोत्तम भूख या हिंसा से, या अपनी मानवीय बुद्धि को धोखा देकर या अपने साथियों के प्रति दुर्भावना पैदा करके आध्यात्मिक मूल्यों को अस्वीकार कर दिया।

सन्दर्भ
-------

1. ↑  John Ciardi, *The Divine Comedy*, Introduction by Archibald T. MacAllister, p. 14

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***Dante's Inferno*** से सम्बन्धित मीडिया है।  |

|  |  |
| --- | --- |
|  | **दांते एलीगियरी (1265 - 1321)** |
| **लैटिन भाषा में कार्य**: *डी वल्गारी एलोक्वेंटा* - *डी मोनार्किया* - *एक्लोग्यूस* - *लेटार्स* |
| **इतालवी भाषा में कार्य**: *ला वीटा न्युओवा* - *ले रिमे* - *कॉन्विवियो* |
| **डिवाइन कॉमेडी**: *इन्फर्नो* - *पुर्गातोरियो* - *पैरादिसो*  |
थॉमस डी क्विंसी
*Logic of political economy*, 1844
**थॉमस डी क्विंसी** (1785-1859) एक अंग्रेज निबंधकार जो मैनचेस्टर में पैदा हुआ था। कुछ समय तक वहीं शिक्षा प्राप्त करने के बाद एक दिन वह स्कूल से भाग गया और लगभग एक वर्ष तक उत्तरी वेल्स में आवारा युवक की तरह इधर-उधर भटकता रहा। बाद में वह लंदन चला आया जहाँ अत्यंत दरिद्र अवस्था में उसे अपना समय काटना पड़। पता चलने पर परिवारवालों ने उसे वापस बुला लिया। कुछ वर्ष तक आक्सफोर्ड में अध्ययन करने के बाद उसने कुछ समय वर्ड्‌सवर्थ तथा कोलरिज के संपर्क में बिताया। कालेज जीवन में ही वह अफीम का सेवन करने लगा था और जब सन्‌ 1820 में वह पुन: लंदन चला गया तो कुछ ही समय बाद उसने लंदन मैगजीन नामक पत्रिका में 'एक अंग्रेज अफीमची के बयान' (Confessions of an English Opium-Eater) शीर्षक से अपनी महत्वपूर्ण पुस्तक का प्रथमांश प्रकाशित कराया। इसके बाद उसने बहुत से लेख, कहानियाँ, तथा अन्य रचनाएँ विविध पत्रपत्रिकाओं में प्रकाशित कराईं। उसके लेख संक्षिप्त जीवनचरित्र तथा साहित्यिक एवं आलोचनात्मक लेख यथेष्ट प्रसिद्ध हैं। 1828 से वह एडिनबरा में रहने लगा था और वहीं उसकी मृत्यु हुई।

बाहरी कड़ियाँ
-------------

* प्रोजेक्ट गुटेनबर्ग पर Thomas De Quincey की रचनाएँ (plain text and HTML)
* Work by or about Thomas De Quincey at Internet Archive (scanned books original editions)
* Thomas De Quincey Homepage, maintained by Dr Robert Morrison
* "The fascinating life of an English writer, essayist and 'opium eater'", Michael Dirda, *Washington Post*, December 30, 2010
* "Drugs and Words", Laura Marsh, *The New Republic*, February 15, 2011.
**थॉर** मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है, जो नॉर्स मिथकों के इसी नाम के तूफ़ान के देवता पर आधारित है। थॉर एस्गार्ड का राजा है, और म्योल्निर नामक हथोड़े का उपयोग अपने अस्त्र के रूप में करता है, जो उसे उड़ने की, तथा मौसम पर नियंत्रण करने की क्षमता प्रदान करता है।

यह चरित्र पहली बार जर्नी इन मिस्ट्री #८३ (अगस्त १९६२) में प्रकाशित हुआ था, और इसे संपादक-आलेखक स्टैन ली, लिपिक लैरी लिबेर और पेनसिलर-प्लॉटर जैक किर्बी ने बनाया था। थॉर की कई सीमित श्रृंखलाएं प्रकाशित हुई, और वह सुपर हीरो टीम अवेंजर्स का संस्थापक सदस्य है, जो उस श्रृंखला के प्रत्येक संस्करण में प्रदर्शित होता है। यह चरित्र एनिमेटेड टेलीविजन श्रृंखला, कपड़े, खिलौने, व्यापार कार्ड, वीडियो गेम और फिल्मों सहित मार्वल संबंधित अन्य मर्चेंडाइज में भी दिखाई दिया है।

चरित्र को पहली बार १९८८ की टेलीविजन फिल्म द इनक्रेडिबल हल्क रिटर्न्स में लाइव एक्शन द्वारा चित्रित किया गया था, जिसमें थॉर की भूमिका एरिक एलन क्रेमर ने निभाई थी। अभिनेता क्रिस हैमस्वर्थ मार्वल सिनेमेटिक यूनिवर्स की फिल्मों में थॉर ओडिन्सन की भूमिका निभा रहे हैं। हैम्सवर्थ थॉर (२०११), द अवेंजर्स (२०१२), थॉर: द डार्क वर्ल्ड (२०१३), अवेंजर्स: एज ऑफ़ अल्ट्रॉन (२०१५), और थॉर: रैग्नारॉक (२०१७) में थॉर का अभिनय कर चुके हैं, और वह ही एमसीयू की आगामी अवेंजर्स: इन्फिनिटी वॉर और उसके सीक्वल में भी थॉर की भूमिका का निर्वहन करेंगे। इसके अतिरिक्त, हैम्सवर्थ के थॉर के अभिलेखीय फुटेज मार्वल के टीवी कार्यक्रम एजेंट्स ऑफ़ शील्ड के एपिसोड "पायलट" और "द वेल" में भी उपयोग किए गए थे। थॉर को २०११ में आईजीएन ने अपनी "टॉप १०० कॉमिक बुक हीरोज ऑफ ऑल टाइम" की सूची में १४वें स्थान पर, और २०१२ में "टॉप 50 अवेंजर्स" की सूची में पहले स्थान पर रखा।

सन्दर्भ
-------

1. ↑  Fleming, Mike (June 30, 2011). "Marvel And Disney Setting 'Thor 2' For Summer 2013; Chris Hemsworth's Back But Kenneth Branagh Won't Return". Deadline.com. मूल से July 6, 2011 को पुरालेखित. अभिगमन तिथि July 1, 2011.
2. ↑  "Marvel's Agetns of S.H.I.E.L.D. Season 1, Ep. 8 - Clip 1". YouTube. November 18, 2013. मूल से January 31, 2015 को पुरालेखित. अभिगमन तिथि February 1, 2015.
3. ↑  "IGN's Top 100 Comic Book Heroes of All Time". IGN. मूल से October 30, 2014 को पुरालेखित. अभिगमन तिथि May 13, 2014.
4. ↑  "The Top 50 Avengers". IGN. April 30, 2012. मूल से October 3, 2015 को पुरालेखित. अभिगमन तिथि July 28, 2015.

बाहरी कड़ियाँ
-------------

* आधिकारिक जालस्थल

साँचा:Marvelwiki

* Larry Lieber interview in *Alter Ego* vol. 3, #2 (Fall 1999)
थॉर हेयरडाह्ल (६-१०-१९१४ से १८-४-२००२)सन १९४७ में छ: व्यक्तियों द्वारा आदिमयुग की तरह बालसा लकड़ी से बनी नाव पर, समुद्र में ३७७० समुद्री मील (६९८० किलोमीटर) की गयी यात्रा की गयी थी। इसे कॉन-टिकी अभियान कहा गया क्योंकि नाव का नाम कॉन-टिकी था। इस अभियान का नेतृत्व, **थॉर हेयरडाह्ल** (Thor Heyerdahl) ने किया था।

जन्म और प्रारम्भिक जीवन
-----------------------

थॉर हेयरडाह्ल का जन्म ६-१०-१९१४ को लार्विक, नॉर्वे (Larvik, Norway) में और मृत्यु १८-४-२००२ को कोल्ला मिकेरी, इटली (Colla Micheri, Italy) में हुई थी। उनके पिता शराब बनाने वाले और मां वैज्ञानिक थीं। उसे बचपन में जीवविज्ञान में रूची थी पर बाद में उन्होने मानव शास्त्र (Anthropology) में काम किया। उसका मन पसन्द काम था नॉर्वे के पहाड़ों की वीरानता में विचरना और वे सभ्यता से दूर जगह रहने की बात सोचते थे। वे जब ऑस्लो विश्वविद्यालय में पढ़ते थे तब उन्होंने अपनी महिला मित्र से पूछा, 

> 
> 'क्या तुम प्रकृति में रहना पसन्द करोगी।'
> 
> 
> 

 उसने कहा, 

> 
> 'यदि यह पूरी तरह से प्रकृति के बीच हो।'
> 
> 
> 

 दोनो ने शादी कर ली और वे पॉलीनेशियाई द्वीपों में से एक द्वीप फातु हिवा में रहने चले गये। 

पॉलीनेशिया अर्थात बहुत सारे द्वीप। प्रशान्त महासागर में लगभग १००० द्वीप हैं। पॉलीनेशिया शब्द पहले इन सब द्वीपों के लिए प्रयोग होता था पर अब मुख्यत: हवाई, न्यूजीलैंड (आईटीअरोआ Aotearoa) और ईस्टर द्वीप (रापा नूई) त्रिकोंण के बीच में आने वाले द्वीपों के लिए प्रयोग किया जाता हैं। 
मार्गयुसा द्वीप समूह पॉलीनेशिया में आते हैं। फातू हिवा, इस द्वीप समूह का सबसे दक्षिणी द्वीप है। वहां के अनुभवों को, उन्होने *फातू हिवा बैक टू नेचर* (Fatu Hiva Back To Nature) नामक पुस्तक में लिपिबद्ध किया है।

उनका यह प्रयोग सफल नहीं रहा वे एक साल में ही वापस आ गये पर थूर हायरडॉह्ल को वहाँ रहने पर लगा कि पॉलीनेशियाई द्वीपों में दो तरह के लोग आये हैं: एक दक्षिण पूर्वी से और दूसरे दक्षिण अमेरिका से। दक्षिण पूर्वी एशिया से लोगों के आने का सबूत था पर दक्षिण अमेरिका से आने वालों के लिये कोई सबूत नहीं था। थॉर हेयरडाह्ल ने इस इस बात को सिद्घ करने की ठान ली। इसी को सिद्ध करने के लिये कॉन-टिकी से यात्रा की गयी थी।

थॉर हेयरडाह्ल का सिद्धान्त
--------------------------

क्या कॉन-टिकी यात्रा ने यह सिद्घ कर दिया कि पालीनेसियन द्वीपों पर सभ्यता दक्षिण अमेरिका से भी आयी ? 
इस अभियान से यह तो सिद्घ हो गया कि दक्षिण अमेरिका से पॉलीनेशियाई द्वीपों तक समुद्र यात्रा हो सकती थी पर इससे यह नहीं सिद्घ हो पाया कि पॉलीनेशिया में लोग दक्षिण अमेरिका से आये। पॉलीनेशिया पर रहने वालों के डी.एन.ए. परीक्षण से यही पता चलता है कि यहां पर लोग दक्षिणी पूर्वी एशिया से आये और वैज्ञानिक इसी को सही मानते हैं।

स्रोत
-----

* कॉन-टिकी अभियान के नायक - थॉर हेयरडाह्ल
***इंडिया कॉलिंग*** एक भारतीय टेलीविजन श्रृंखला है जो 14 नवंबर 2005 से 5 अक्टूबर 2006 तक स्टार वन पर प्रसारित हुई थी।इसका कुल 181 एपिसोड्स है।

सारांश
------

चांदनी जालंधर में रहने वाली मध्यम वर्ग की लड़की है जो अपनी बड़ी बहन मिनी दीदी / मनीषा कपूर से प्यार करती है। मनीषा मुंबई में कॉल सेंटर एग्जीक्यूटिव के पद पर कार्यरत हैं। मनीषा के सगाई में न होने के कारण चांदनी दिलावर से सगाई कर लेती है। लेकिन शादी से पहले, वह मुंबई जाने, प्रसिद्ध शहर के जीवन का अनुभव करने और अपनी मिनी दीदी से मिलने का फैसला करती है। लेकिन, मनीषा को खोजने में असमर्थ होने के कारण, वह अपनी बहन की तलाश में कॉल सेंटर, इंडिया कॉलिंग में नौकरी करने का फैसला करती है। इस बीच एक शुरुआती नफरत भरे रिश्ते के बाद, उसे कॉल सेंटर के मालिक आदित्य से प्यार हो जाता है। वह शहर के जीवन की नॉनस्टॉप गति के आदी नहीं है। यह शो एक कॉल सेंटर में काम करते हुए और अपनी बहन, मिनी दीदी / मनीषा कपूर को खोजने की कोशिश में चांदनी के जीवन के संघर्षों का अनुसरण करता है।

कलाकार
------

* चांदनी कपूर के रूप में मानसी पारेख
* राजसिंह वर्मा बॉस के रूप में
* मनीषा कपूर / मिनी दीदी के रूप में कीर्ति गायकवाड़ केलकर
* आदित्य खन्ना के रूप में विपुल गुप्ता
* कामिनी खन्ना के रूप में निगार खान
* श्री कपूर के रूप में अनंग देसाई
* लाजोजी के रूप में हिमानी शिवपुरी
* दिलावर के रूप में रुशाद राणा
* तारा वढेरा के रूप में करिश्मा रंधावा
* मिस्टर खन्ना के रूप में अयूब खान (कामिनी के पति और आदित्य के बड़े भाई)
* सुनीता के रूप में गुलफाम खान
* अमी के रूप में कनिका माहेश्वरी
* पंकित ठक्कर
* आशीष कपूर

संगीतकार
--------

अभिजीत हेगड़ेपति

1. ↑  "India Calling (TV Series 2005-2006)) Full Cast & Crew". IMDB. अभिगमन तिथि 15 July 2018. साँचा:Unreliable?
**दुजेल नरसंहार** 8 जुलाई 1982 को दुजेल नामक कस्वे में इराकी राष्ट्रपति सद्दाम हुसैन के खिलाफ हत्या के प्रयास के बाद घटनाओं को संदर्भित करता है। इस घटना क समय 75,000 निवासियों के साथ शहर में बड़ी शिया आबादी थी। यह 53 किमी ( 33 मील) मुख्य रूप से इराक के सुन्नी सालाहेद्दीन प्रांत में स्थित है।

असफल हत्या के प्रयास के बाद सैकड़ों पुरुषों, महिलाओं और बच्चों को हिरासत में लिया गया था। साजिश में उनकी कथित भागीदारी के लिए 140 से ज्यादा लोगों को सजा सुनाई गई और उन्हें मार डाला गया, जिसमें चार लोगों को शामिल किया गया था, जिनमें गलती से मारे गए थे। सैकड़ों को भेजा गया था निर्वासन और उनके घरों, खेतों और संपत्तियों को ध्वस्त कर दिया गया था। 30 दिसंबर 2006 को नरसंहार में उनकी भागीदारी के संबंध में मानवता के खिलाफ अपराधों के लिए सद्दाम हुसैन को फांसी दी गई थी।. हुसैन के भाई समेत कई अन्य लोगों को भी मानवता के खिलाफ अपराधों के लिए सजा सुनाई गई थी।

सन्दर्भ
-------

1. ↑
2. ↑  At Saddam's Hearings, U.S. May Be on Trial Archived जनवरी 10, 2007 at the Library of Congress Web Archives (Znet;1 December 2005).
**आये दिन बहार के** सन् 1966 में प्रदर्शित व निर्माता जे ओम प्रकाश द्वारा निर्मित हिन्दी भाषा की फ़िल्म है। जिसमें धर्मेन्द्र, आशा पारेख, बलराज साहनी और राजेन्द्रनाथ मुख्य भूमिका में है।

संक्षेप
-------

रवि एक योग्य नौज़वान है जो अपनी माँ के साथ रहता है लेकिन अपने पिता के बारे में नहीं जानता। उसे एक अमीर लड़की कंचन से प्रेम हो जाता है कंचन के अभिभावक भी रवि की योग्यता को देंखते हुय उसे स्वीकार कर लेते हैं। लेकिन सगाई के दिन यह राज़ उजागर होता है कि वह एक कुँवारी माँ का बेटा है, उस पर पहाड़ टूट पड़ता है तथा उसकी सगाई भी टूट जाती है। रवि अपनी माँ का त्याग कर देता है।

तब वह अपने बाप से बदला लेने उसकी ख़ोज में निकलता है, दूसरे शहर में पहुँचकर लडाई-झगड़े के विवाद में फंसकर वह अदालत में पेश होता है। अदालत के न्यायाधीश शुक्ला को उसकी सारी कहानी सुनने के बाद यह आभास होता है कि रवि उन्ही का बेटा है, लेकिन वे अभी ये राज़ उसे नहीं बतलातें बल्कि उसे अपनी माँ के पास वापस जाकर पश्चाताप करने को कहते हैं, जब रवि वापस घर पहुँचता है तो पाता है कि उसकी माँ मर चुकी है। तब न्यायाधीश शुक्ला रवि को उसके पिता को ढूँढने में सहायता करने के बहाने अपने साथ ले जाते हैं।

कुछ समय पश्चात उसे सत्य का पता चलता है और वह अपनी माँ को भी ढूँढ लेता है। एक बार फिर उसके जीवन में कंचन भी वापस आ जाती है और वह दोनों विवाह के बंधन में बँध जाते हैं।

चरित्र
------

| अभिनेता | भूमिका |
| --- | --- |
| धर्मेन्द्र | रवि |
| आशा पारेख | कंचन |
| बलराज साहनी | मजिस्ट्रेट शुक्ला |
| नाज़िमा | रचना |
| सुलोचना लाटकर | जमुना |
| राजेन्द्रनाथ | अनमोल रत्न |
| राज मेहरा | जानकीदास |
| लीला मिश्रा | दीदी |
| ब्रह्म भारद्वाज | सरकारी वकील |
| सी एस दुबे |  |

संगीत
-----

फ़िल्म को संगीत लक्ष्मीकांत-प्यारेलाल ने दिया है एवं गीतकार आनंद बख्शी हैं।

| # | गीत | गायक |
| --- | --- | --- |
| 1 | खुदाया खैर | मोहम्मद रफ़ी |
| 2 | मेरा महबूब है बेमिसाल | लता मंगेशकर |
| 3 | ये कली | लता मंगेशकर, महेन्द्र कपूर |
| 4 | सुनो सजना | लता मंगेशकर |
| 5 | खत लिख दे | आशा भोंसले |
| 6 | ऐ काश किसी दीवाने को | लता मंगेशकर, आशा भोंसले |
| 7 | मेरे दुश्मन | मोहम्मद रफ़ी |

परिणाम
------

फ़िल्म बॉक्स ऑफिस पर बडी हिट साबित हुई। इसका संगीत भी काफी लोकप्रिय हुआ।

बाहरी कड़ियाँ
-------------

* *आये दिन बहार के*  इंटरनेट मूवी डेटाबेस पर
***इंडिया के मस्त कलंदर*** एक भारतीय टेलीविजन रियलिटी शो है जिसमें पूरे भारत के लोगों की प्रतिभा को दिखाया जाता है। इसे राजीव ठाकुर और करण वाही ने होस्ट किया है, जिसमें मीका सिंह और गीता कपूर दो जज हैं।  यह शो जुलाई से अक्टूबर 2018 तक चला। शो के विनर रहे राहुल कुमार।इसका कुल 26 एपिसोड्स है।

कलाकार
------

### न्यायाधीश

* गीता कपूर
* मीका सिंह

### मेज़बान

* राजीव ठाकुर
* करण वाही
* सुमीत राघवानी

### मेहमानों

* कॉमेडी सर्कस का प्रचार करेंगे बलदेव

सीज़न का अवलोकन
---------------

### ऑडिशन

सोनी लिव ऐप के माध्यम से पूरे भारत में चयनित प्रतियोगियों को अगले स्तर पर जाने के लिए ऑडिशन पास करना होगा। ऑडिशन 9 सप्ताह तक चले, जिसमें से प्रतियोगियों को चुना गया। प्रत्येक चयनित प्रतियोगी को अगले स्तर के लिए चुने जाने के लिए पुरस्कार के रूप में एक पदक दिया गया था (अर्थात आर या पार की टक्कर)।

### आर या पार की टक्कर

ऑडिशन से चुने गए प्रतियोगियों को एक फेस-ऑफ राउंड करना होता है जिसे आर या पार की टक्कर के नाम से जाना जाता है। इसमें दो या दो से अधिक स्थिरांकों के बीच/के बीच का आमना-सामना शामिल था। फिर उनके बीच अगले दौर के लिए केवल एक को चुना गया (अर्थात सेमी फ़ाइनल)

### सेमी फ़ाइनल

ग्रैंड फिनाले में हर एपिसोड के टॉप परफॉर्मर्स को जगह मिल रही थी।

### भव्य समापन

इंडिया के मस्त कलंदर का ग्रैंड फिनाले 14 अक्टूबर 2018 को आयोजित किया गया था। इस भव्य कार्यक्रम के मुख्य अतिथि बादशाह थे। इंडिया के मस्त कलंदर के विजेता राहुल कुमार थे और उपविजेता द डैजलर्स, वेद, राजा आदम, समीर, विक्रम और श्रुति, जॉन और अजीम, फिल्मी कव्वाल थे।

1. ↑  "SAB TV launches two new shows 'India Ke Mast Kalandar' and 'Namune' in the weekend slots". *mumbailive.com*. अभिगमन तिथि 2018-07-21.

संदर्भ
------
**डारविन पर्वत** (अंग्रेज़ी: Mount Darwin, स्पेनी: Monte Darwin) तिएर्रा देल फ़ुएगो पर बीगल जलसंधि से उत्तर में स्थित एक पर्वत है। यह ऐन्डीज़ पर्वतमाला की कोरदियेरा डारविन उपशाखा का सदस्य है। शिस्ट पत्थरों के बने इस पहाड़ की ऊँची दक्षिणी ढलानों पर भीमकाय हिमानियाँ (ग्लेशियर) चलती हैं। किसी ज़माने में यह तिएर्रा देल फ़ुएगो का सबसे बुलन्द पर्वत समझा जाता था लेकिन अब यह ख़िताब 'शिप्टन पर्वत' (Monte Shipton) के अनौपचारिक नाम से बुलाए जाने वाले एक २,५८० मीटर (८,४६० फ़ुट) ऊँचा पहाड़ को जाता है।

नामकरण
------

डारविन पर्वत का नाम ब्रिटिश नौसैनिक जहाज़ ऍचऍमऍस बीगल के कप्तान रॉबर्ट फ़िट्ज़रॉय ने १२ फ़रवरी १८३४ में चार्लस डारविन के २५वें जन्मदिन पर उस विख्यात वैज्ञानिक के सम्मान में रखा। डारविन इसी जलयान पर सफ़र करके दक्षिणी अमेरिका में अपने क्रमविकास (ऍवोल्यूशन) के सिद्धांतों के लिये अध्ययन करने आये थे। इस पर्वतीय नामकरण से एक वर्ष पहले यहीं पर एक हिमानी से टूटकर एक विशाल बर्फ़ की सिल्ली समुद्र में गिरी जिस से उनकी नावों को ख़तरा पड़ गया था। डारविन ने अपनी सूझबूझ से नावों को बचवाया था और इसलिए इसी पर्वत से दक्षिण में स्थित एक जलसंधि का नाम भी डारविन जलसंधि रखा गया था।

इन्हें भी देखें
---------------

* ऐन्डीज़ पर्वत
* तिएर्रा देल फ़ुएगो

सन्दर्भ
-------

1. ↑  Cordillera Darwin, Tierra del Fuego, 1970-1, Michael Andrews, American Alpine Journal, page 202, 1974, American Alpine Club, accessdate: March 28, 2012
2. ↑  John Shipton (2004). "Monte Shipton or Monte Darwin?" Archived 2014-04-19 at the Wayback Machine. Alpine Journal (London: Alpine Club): 132–142. Retrieved March 28, 2012.
**द सेल्फिश जीन** रिचर्ड डॉकिन्स द्वारा क्रम-विकास पर 1976 की पुस्तक है, जिसमें लेखक जॉर्ज सी विलियम्स के अनुकूलन और प्राकृतिक चयन (1966) के प्रमुख सिद्धांत पर आधारित हैं। डॉकिन्स ने द सेल्फिश जीन ("स्वार्थी जीन") शब्द का प्रयोग जीवों और केंद्रित समूह पर केंद्रित विचारों के विपरीत, विकास के जीन केंद्रित दृश्य को व्यक्त करने के तरीके के रूप में किया है, जो 1 9 60 के दशक के दौरान विकसित डब्ल्यूडी हैमिल्टन और अन्य लोगों द्वारा विकसित विचारों को लोकप्रिय बनाता है। जीन केंद्रित दृष्टिकोण से, यह इस प्रकार है कि दो व्यक्ति आनुवंशिक रूप से संबंधित हैं, अधिक समझ (जीनों के स्तर पर) यह उनके लिए एक दूसरे के साथ निःस्वार्थ व्यवहार करने के लिए बनाता है।
एक वंश से इसकी समावेशी फिटनेस को अधिकतम करने के लिए विकसित होने की उम्मीद है- वैश्विक स्तर पर पारित जीनों की प्रतियों की संख्या (एक विशेष व्यक्ति के बजाए)। नतीजतन, आबादी एक विकासशील स्थिर रणनीति की ओर रुख करेगी। यह पुस्तक जीन के समान मानव सांस्कृतिक विकास की एक इकाई के लिए मेमे शब्द भी बनाती है, जिसमें यह सुझाव दिया जाता है कि इस तरह के "स्वार्थी" प्रतिकृति मानव संस्कृति को एक अलग अर्थ में भी मॉडल कर सकती है। पुस्तक के प्रकाशन के बाद से मेमेटिक्स कई अध्ययनों का विषय बन गया है। हैमिल्टन के विचारों के बारे में जागरूकता बढ़ाने के साथ-साथ क्षेत्र में अपने मूल्यवान योगदान करने में, पुस्तक ने मानव समावेशी फिटनेस पर भी शोध को प्रोत्साहित किया है।

पुस्तक की 30 वीं वर्षगांठ संस्करण के प्रस्ताव में, डॉकिन्स ने कहा कि "वह आसानी से देख सकता है कि [पुस्तक का शीर्षक] इसकी सामग्री का अपर्याप्त प्रभाव दे सकता है" और पूर्वदर्शी में सोचता है कि उसे टॉम मास्चलर की सलाह लेनी चाहिए और किताब द अमरोर्ट जीन जुलाई 2017 में, रॉयल सोसाइटी साइंस बुक इनाम की 30 वीं वर्षगांठ मनाने के लिए द सेल्फिश जीन को चुनाव में हर समय सबसे प्रभावशाली विज्ञान पुस्तक के रूप में सूचीबद्ध किया गया था।

रिचर्ड डॉकिन्स द्वारा आधुनिक विकास सिद्धांत के विचार पर जोर देने के लिए उपयोग की जाने वाली एक रूपक अभिव्यक्ति है कि यह प्राकृतिक चयन का उद्देश्य है, न कि एक व्यक्ति, बल्कि वह जीन। नतीजतन, जीन एक प्रभाव है कि उनके अपने प्रसार की ओर जाता है है कि चयन जीवित रहते हैं। इस मामले में स्वार्थी अन्य जीनों के साथ एक रिश्ता है, यह हमेशा नहीं होता है कि स्वार्थी आनुवांशिक स्वार्थी रूप से स्वाभाविक रूप से कार्य करता है, और परोपकारी व्यवहार के विकास को स्वार्थी आनुवांशिक कार्य के रूप में भी वर्णित किया जा सकता है।

संदर्भ
------

1. ↑  Holland, Maximilian (2012). *Social Bonding and Nurture Kinship: Compatibility between Cultural and Biological Approaches*. Createspace Press.
2. ↑  Dawkins, Richard (12 March 2006). "It's all in the genes". *The Sunday Times*. मूल से 15 June 2011 को पुरालेखित. अभिगमन तिथि 6 January 2012.

बाहरी कड़ियाँ
-------------
एक अन्य कीट पर जीवित Spinochordodes tellinii
**अश्वरोम कृमि** या **नेमाटोमॉर्फा** ( Nematomorpha या horsehair worms या Gordian worms), परजीव्याभ (parasitoid) जन्तुओं का एक संघ (फाइलम) है। ऊपरी तौर पर ये नेमाटोड कृमियों (सूत्रकृमि) से मिलते-जुलते हैं, इसल्लिये इन्हें 'नेमाटोफॉर्मा' कहते हैं। शरीर की रचना, परिपूर्ण पाचन पथ (digestive tract), उच्चर्म (cuticle) का अस्तित्व, सरल पेशीन्यास (musculature) और खंडभाजन (segmentation) के अभाव के कारण इन्हें प्राय: सूत्रकृमि प्रसृष्टि (phylum Nemathelminthes) के अंतर्गत समाविष्ट कर लिया जाता है।

जीवितक (parenchyma) से भरी हुई रेखित देहगुहा, एकल तंत्रिका सूत्र (nerve cord), पृथक् प्रजननग्रंथि (gonad) और प्रजनन प्रणाली में नेमाटोडा (Nematoda) से इसकी भिन्नताएँ हैं, जिनके कारण उनकी प्रसृष्टि केशकृमि प्रजाति (Gordiaceae) बनती है।

इन कृमियों का शरीर अतिशय लंबा, पतला और समांग बेलनाकार होता है। अग्रप्रांत भुथरा गोल (bluntly rounded), पश्चप्रांत फूला और कुंडलित होता है। लंबाई कुछ मिलीमीटर से लेकर एक गज तक या इससे भी अधिक हो सकती है। इनका बाह्यपृष्ठ अपारदर्शी और बहुत रंगीने होता है।

शरीर भित्ति में (१) पतला उच्चर्म, जिसमें सूक्ष्म पिंडिका (papillae) होती है, (२) उच्चर्म का स्त्रावक अधिचर्म (epidermis), (३) अपूर्ण अन्वायाम (longitudinal) पेशियों की एकल परत और (४) देहगुहा पर अधिच्छद (epithelium) का अस्तर होता है, जिसमें ढीला जीवितक (loose parenchyma) होता है।

तरुण कृमि में पाचनपथ पूर्ण होता है और पश्चप्रांत अवस्कर (cloaca) में समाप्त होता है, लेकिन प्रौढ़ कृमि में यह दोनों सिरों पर बंद होता है, या अपविकसित अवस्था में होता है। परिवहन, श्वसन, और उत्सर्गी (excretary) अंग नहीं होते। ग्रासनली (oesophagus) एक तंत्रिकावलय से घिरी होती है, जा एकल, मध्यअधर तंत्रिका रज्जु (midventral nerve cord) से संबद्ध होती है। दो सूक्ष्म आँखें होती हैं और अनेक संवेदी शूकाएँ (bristles) होती हैं। दोनों लिंग अलग अलग होते हैं और देह गुहा में प्रत्येक के साथ दो जननग्रंथियाँ होती हैं। जननवाहिनियाँ युग्मित होती हैं, प्रजननग्रंथियों से संबद्ध नहीं होती और अवस्कर में पहुँच जाती हैं।

केशकृमि प्रजाति के प्रौढ़ जीव बहुधा तालाबों, शांतधाराओं और बरसाती पड़हों में रेंगते पाए जाते हैं। ये पानी में इतनी अधिक संख्या में रहते हैं कि पुराने समय में इन्हें घोड़े का रोयाँ, जो किसी प्रकार पानी में जीवित हो उठे, समझा गया। मादा जलीय वनस्पतियों पर छोटे-छोटे अंडों की डोरी पिरोती है। अंडों से लार्वा निकलकर इधर उधर तैरते हैं और एक विचित्र वेधक अंग से जलीय कीड़ों, बहुधा में फ्लाई (May fly), के लार्वा में वेधन कर जाते हैं। वहाँ से प्रौढ़ होने के पूर्व ही ये बाहर निकल कर गुबरैलों, झींगुरों और टिड्डों की देहगुहा में प्रवेश कर सकते हैं। द्वितीय परपोषी (second host) में बढ़कर ये संभवत: उन कीड़ों से निकलकर पलायन करते हैं और शीघ्र ही यौन प्रौढ़ता प्राप्त करते हैं। इनकी लगभग १५ जातियाँ उत्तर अमरीका में पाई जाती हैं। पैरागोर्डियस वैरीकस ३०० मिमी. तक लंबा होता है। गोर्डियस रोबस्टस लगभग ८९० मिमी. तक लंबा होता है और इसका व्यास ०.५ से लेकर १ मिमी. तक हो सकता है।

नेक्टोनेमा एजाइल (Nectonema agile) समुद्री हे तथा लगभग २०० मिमी. लंबा होता है। इसका लार्बा क्रस्टेशिया (crustacea) में पराश्रयी है।
डायोफैंटस या अलेक्जेंड्रिया के डायोफैंटस एक यूनानी गणितज्ञ थे जो तीसरी या चौथी शताब्दी में रहते थे, उन्हें "बीजगणित का जनक" माना जाता था।

डायोफैंटोस
वह *अरिथमेटिका* नामक पुस्तकों की एक श्रृंखला के लेखक थे, जिनमें से कई अब खो गई हैं। उनके ग्रंथ बीजगणितीय समीकरणों के समाधान से संबंधित हैं। डायोफैंटाइन समीकरण ("डायोफैंटाइन ज्यामिति") और डायोफैंटाइन सन्निकटन गणितीय अनुसंधान के महत्वपूर्ण क्षेत्र हैं। डायोफैंटस ने अनुमानित समानता को संदर्भित करने के लिए παρισότης (पैरिसोटेस) शब्द गढ़ा।इस शब्द का लैटिन में अनुवाद "एडेक्वालिटास" के रूप में किया गया था, और यह स्पर्शरेखा रेखाओं और वक्रों के कार्यों के लिए मैक्सिमा खोजने के लिए पियरे डी फ़र्मेट द्वारा विकसित मिलान तकनीक बन गया। डायोफैंटस पहला ग्रीक गणितज्ञ था जिसने भिन्नों को संख्याओं के रूप में पहचाना; इस प्रकार गुणांकों और समाधानों के लिए परिमेय संख्याएं सकारात्मक की अनुमति दी गई। आधुनिक उपयोग में, डायोफैंटाइन समीकरण आमतौर पर गुणांक पूर्णांक के साथ बीजगणितीय समीकरण होते हैं, जिसके लिए पूर्णांक समाधान मांगे जाते हैं।

योगदान
------

अलेक्जेंड्रिया के गणितज्ञ की प्रसिद्धि का श्रेय उनके काम *अरिथमेटिका* को जाता है। यह पुस्तक, जिसमें तेरह पुस्तकें शामिल थीं, जिनमें से केवल छह ही पाई गई हैं, 1575 में गुइलिलमस जाइलैंडर द्वारा यूनिवर्सिटी ऑफ विटेनबर्ग की पांडुलिपियों से प्रकाशित की गई थी, संपादक ने कहा बहुभुज संख्या पर एक पांडुलिपि, उसी लेखक के एक अन्य ग्रंथ का एक अंश। ऐसा प्रतीत होता है कि गायब पुस्तकें जल्दी ही खो गईं क्योंकि यह मानने का कोई कारण नहीं है कि अरबी अनुवादकों और टिप्पणीकारों के पास अभी भी मौजूद पांडुलिपियों के अलावा अन्य पांडुलिपियां थीं।

इस कार्य में वह उन चर वाले समीकरणों का अध्ययन करता है जिनका तर्कसंगत मान होता है (डायोफैंटाइन समीकरण), हालांकि यह एक सैद्धांतिक कार्य नहीं है, बल्कि समस्याओं का एक संग्रह है, जो पूर्णांक समाधान के लिए उपयुक्त है। अंकन के क्षेत्र में भी उनका योगदान महत्वपूर्ण था; यद्यपि डायोफैंटस द्वारा उपयोग किए गए प्रतीक वैसे नहीं हैं जैसे हम वर्तमान में उन्हें समझते हैं, उन्होंने अज्ञात चर (στ) और घटाव के लिए एक अद्वितीय प्रतीक का उपयोग जैसे महत्वपूर्ण नवाचार पेश किए, हालांकि उन्होंने इसके लिए संक्षिप्ताक्षरों को *संरक्षित* रखा। अज्ञात की शक्तियां (वर्ग के लिए δς, वर्ग के दोगुने के लिए δδς, घन के लिए χς, पांचवीं शक्ति के लिए δχς, आदि)। उनके समय में बहुभुज संख्याओं की अवधारणा को स्थानिक संख्याओं तक विस्तारित किया गया था, जो ऑर्थोहेड्रोन, पिरामिड संख्याओं के परिवारों द्वारा दर्शायी जाती थीं

संदर्भ
------

1. ↑  Katz, Mikhail G.; Schaps, David; Shnider, Steve (2013), "Almost Equal: The Method of Adequality from Diophantus to Fermat and Beyond", *Perspectives on Science*, **21** (3): 283–324, arXiv:1210.7750, डीओआइ:10.1162/POSC\_a\_00101, बिबकोड:2012arXiv1210.7750K नामालूम प्राचल `|s2cid=` की उपेक्षा की गयी (मदद)
2. ↑  Ribnikov, «Historia de las matemáticas», Editorial Mir, Moscú (1987)